วัดหงษ์ดาราวาส

วัดหงษ์ดาราวาส ตั้งอยู่ที่หมู่บ้านหงษา หมู่ที่ 1 ตำบลนาโฉง อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดมีเนื้อที่ 13 ไร่ 87 ตารางวา โฉนดที่ดินเลขที่ 45180

อาณาเขต 
 ทิศเหนือ        จดแม่น้ำแควป่าสัก
 ทิศใต้             จดที่ดินชาวบ้าน
 ทิศตะวันออก  จดแม่น้ำแควป่าสัก
 ทิศตะวันตก    จดที่ดินชาวบ้าน

ประวัติ 
วัดหงษ์ดาราวาส สร้างเมื่อ พ.ศ. 2212 เดิมหมู่บ้านบริเวณนี้เป็นบ้านเรือนของชาวมอญที่อพยพเข้ามาอยู่ เมื่อครั้งสมัยกรุงศรีอยุธยา เรียกว่าบ้านหงษา ต่อมาได้มีการสร้างวัดและเรียกนามตามหมู่บ้านว่า "วัดหงษา" สันนิษฐานว่าคงตั้งตามชื่อ "เมืองหงษาวดี" ประเทศพม่า ซึ่งเป็นบ้านเดิมของชาวมอญ ต่อมาได้เปลี่ยนนามวัดเป็น "วัดหงษ์ดาราวาส" ในปี พ.ศ. 2483 เป็นต้นมา 

วัดหงษ์ดาราวาส ได้รับพระราชทานวิสุงคามสีมาเมื่อ พ.ศ. 2453

อาคารเสนาสนะ 
 1. อุโบสถ กว้าง 8 เมตร ยาว 10 เมตร สร้างเมื่อ พ.ศ. -  เป็นอาคารคอนกรีตเสริมเหล็ก 	ได้รับพระราชทานวิสุงคามสีมาเมื่อ พ.ศ. 2453
 2. ศาลาการเปรียญ  กว้าง 12 เมตร ยาว 20 เมตร สร้างเมื่อ พ.ศ. 2485 เป็นอาคาคอนกรีตเสริมเหล็ก 
 3. หอสวดมนต์ กว้าง  4  เมตร  ยาว  8  เมตร  สร้างเมื่อ พ.ศ. 2497 เป็นอาคารคอนกรีตเสริมเหล็ก  
 4. กุฏิสงฆ์  จำนวน  3  หลัง เป็นอาคารครึ่งตึกไม้ 1 หลัง และเป็นอาคารคอนกรีตเสริมเหล็ก 2 หลัง
 5. วิหาร กว้าง 4.15 เมตร ยาว 6.28 เมตร สร้าง พ.ศ. 2541 เป็นอาคารคอนกรีตเสริมเหล็ก
 6. ศาลาบำเพ็ญกุศล  1  หลัง   สร้างเมื่อ พ.ศ. - เป็นอาคารคอนกรีตเสริมเหล็ก    
 นอกจากนี้ยังมี ฌาปนสถาน 1 หลัง หอระฆัง 1 หลัง หอกลอง 1 หลัง โรงเก็บพัสดุ 1 หลัง โรงครัว 1 หลัง

ศาสนวัตถุ 
 1.พระประธานในอุโบสถปางมารวิชัยขนาดหน้าตักกว้าง 55 นิ้ว สูง 79 นิ้ว
 2. พระประธานในศาลาการเปรียญ ปางมารวิชัย ขนาดหน้าตักกว้าง 35 นิ้ว สูง 47 นิ้วสร้างเมื่อ พ.ศ. 2426

การบริหารและการปกครอง

ลำดับการปกครอง

อ้างอิง

หงษ์ดาราวาส
วัดมอญ